पटना में दीघा का लगे गंगा नदी पर बनत रेल पुल के बारह आना काम पूरा हो गइल बा बाकिर बाकी चार आना काम कबले पूरा होखी ई बतावे खातिर रेलवे अबही तइयार नइखे. साल २००२ में राजग शासन में तब के प्रधानमंत्री अटल बिहारी बाजपेयी एह रेल पुल के शिलान्यास कइले रहलें. बाद में एह रेल पुल पर सड़को पुल बनावे के फैसला लिहल गइल जवना से पुल बनावे के खरचा करीब तीन हजार करोड़ होखे के अनुमान बा, अबहीं ले बारह सौ करोड़ रुपिया लाग चुकल बा एह पुल में. एह साल में रेलवे एह पर एक सौ बीस करोड़ रुपिया खरच करे के व्यवस्था बनवले बावे.
मुंगेर में बनत गंगा पर रेल सह सड़क पुल अगिला दू साल में पूरा हो जाए के उमेद बतावल जात बा.
bho_Deva bho_Deva